Bilaffaldet blev tilbage i 2016 importeret til Danmark af virksomheden IF Group for at blive genanvendt til betonproduktion. Men efter en større brand i skrottet i november 2016, krævede Aalborg Kommune, at affaldet skulle sendes retur til Norge. IF Group gik konkurs i 2017, og Aalborg Havn stod derfor pludselig med ansvaret og regningen for at få bilaffaldet fjernet. I begyndelsen afviste norske Metallco at tage skrottet retur, men administrerende direktør i Aalborg Havn, forklarer, at der nu er en aftale om at sende affaldet til Norge. - Det er blevet en del af den løsning. Det er den eneste løsning, vi har kunnet se. Det er kommet galt ind i Danmark, og nu skal det ud igen. Og det har der været forståelse for hos de folk, der er involveret i det, siger Claus Holstein, der er direktør hos Aalborg Havn. Da IF Group gik konkurs anslog havnen, at det ville koste 32 millioner kroner at fjerne de kæmpe affaldsdynger.
Det norske firma Metallco er gået med til at tage flere tusind tons bilskrot retur fra Aalborg.